google/wiki40b huggingface dataset:
Pentėjas

Pentėjas (gr. Πενθέας) - Tėbų karalius, Echiono ir Agavės sūnus.
Euripido pjesėj „Bachantė“ Pentėjas atsisakė garbinti Dionisą ir pripažinti jo dieviškumą. Dionisas priviliojo savo pusbrolį į mišką, kur menadės sudraskė jį. Tarp jų buvo ir jo motina Agavė.
Karalius Kadmas atsisakė savo sosto dėl savo amžiaus ir atidavė sostą savo anūkui Pentėjui. Pentėjas uždraudė garbinti savo pusbrolį, dievą Dionisą ir neleido moterims prisijungti prie jo apeigų. Supykęs dievas Dionisas pasiuntė Pentėjo motinai Agavei, jo tetoms - Ino ir Autonojai ir kitoms moterims pamišimą. Dėl šios priežasties Pentėjas įkalino dievą Dionisą, tačiau jam grandinės nukrito nuo rankų ir kalėjimo durys pačios atsivėrė. Dionisas priviliojo Pentėją, Kadmo dukterys pamatė jį ir pagalvojo, kad jis yra laukinis žvėris. Jos sudraskė jį į gabalus.
Ši žmogžudystė buvo taip pat ir kerštas Agavei ir jos seserims Ino ir Autonojai. Semelė besilaukdama Dioniso mirė nuo Dzeuso dieviškojo spindesio. Jos seserys šnekėjo, kad ji nesilaukė Dzeuso vaiko, o tik stengėsi nuslėpti nesantuokinius lytinius santykius su mirtinguoju, o jos mirtis buvo bausmė už melą.
Belgijos vienuolynų alus

Vienuolynų alus (ol. Abdijbier, pranc. Bière d'abbaye) – tai Belgijoje paplitusi viršutinės fermentacijos alaus rūšis. Vienuolynų alūs šitaip vadinami todėl, kad istoriškai jie buvo gaminami vienuolynuose (abatijose) ir vadinami tos abatijos vardu. Šiuo metu daugelis vienuolynų alų gaminami pramoniniu būdu.
1919 m. Belgijoje uždrausta baruose pardavinėti stipriuosius alkoholinius gėrimus (Vandevelde įstatymas; galiojo iki 1983 m.), dėl to Belgijoje išliko daug stipraus alaus rūšių, ir buvo sukurta naujų.

Trappist

Alus, gaminamas iki šiol veikiančiuose cistersų vienuolynuose, vadinamas Trapistų alumi. Visas šio alaus gamybos procesas vyksta vienuolyne, arba prižiūrimas vienuolių. Iš viso yra 7 vienuolynai, kurių alui pripažįstamas „trapistų" pavadinimas (6 Belgijoje, 1 Nyderlanduose): Achel, Chimay, La Trappe (Nyderlandai), Orval, Rochefort, Westmalle ir Westvleteren.
Šis alus žymimas savitu užrašu Trappist (bendresnis įvardijimas "vienuolyno alus' nevartojamas).
Ržypas

Gamta

Ržypo kalnas yra buvęs vulkanas, kurį sudaro bazaltai, silikatai, magminės uolienos. Tarp kitų mineralų čia aptinkamas ir magnetitas – dėl šios priežasties ant kalno pastebima magnetinė anomalija. Iki 1897 m. kalnas buvo visiškai „plikas“, tik po to jį apsodino medžiais. Šiuo metu čia veši ąžuolų ir skroblų giraitės, pasitaiko uosių, pušų ir liepų. Pačioje viršukalnėje, kur laisviau nuo medžių, aptinkama retų termofilinių augalų.

Istorija

Gerai matomas iš didelio atstumo, Ržypas visada traukdavo dėmesį, todėl buvo svarbiu vietos orientyru nuo seniausių laikų. Kalno vardas, manoma, yra germaniškos kilmės: rīp – pakilimas, kalva.
Čekų kronikos rašytojas Kosmas yra užrašęs legendą XII a. pradžioje, kaip Ržypas tapo vieta, kur apsistojo pirmieji slavai, vedami Protėvio Čeko. Kraštas buvo pavadintas vedlio vardu. XVI a. legendą atgaivino metraštininkas Vaclavas Hajekas iš Libočanų, kuris teigė, jog Protėvį palaidojo gretimame Ctiněves kaime. Vėliau tą patį rašė po 1894 m. ir Aloyzas Jirasekas savo „Senosiose Bohemijos legendose“.
Žaliasis žiogas

Morfologija

Patinėlių kūnas 27-36 mm, patelių – 32-42 mm ilgio, žalias, su sparnais siekia iki 60 mm. Pasitaiko ir visiškai geltonų žiogų, arba su geltonom kojom. Galva 6-7 mm dydžio, turi graužiamojo tipo burnos organus. Antenos siekia iki 70 mm ilgio, apie 2 kartus daugiau už žiogo kūną. Priešnugarėlė apsaugona chitininio šarvo, apie 10 mm ilgio. Pilvelis 15-25 mm ilgio, turi trumpus cerkus gale. Antsparniai siauri, ilgi (iki 50 mm), toli išlenda už užpakalinių šlaunų viršūnės. Sparnai platūs, vėduokliškai suskleisti po antsparniais. Patelių kiaušdėtis dažniausiai nesiekia antsparnių viršūnės, yra 23-32 mm ilgio. Patinėliai antsparnių pamate turi apie 8-10 mm ilgio svirpimo organą, kuris yra rudas. Per visą žiogo nugarą (įskaitant antsparnius) eina siaura ruda juosta, praplatėjanti antsparnių pamate. Užpakalinės kojos tvirtos, ilgos, pritaikytos šokinėjimui. Žiogas neblogai sklando. Nors dauguma žmonių mano kad jie skraido.

Biologija ir ekologija

Žiogų patinėliai pateles kviečia čirpdami. Čirpimas pradedamas girdėti antroje dienos pusėje ir trunka visą naktį, iki aušros. Susiporavusios patelės deda kiaušinėlius į žemę, pradūrusios ją savo ilga kiaušdėtimi. Kiaušinėliai gali žiemoti 1-2 kartus. Pavasarį iš kiaušinėlių išsirita lervos, arba nimfos, kurios užauga per 50-70 dienų, pereina 7 ūgius. Kiaušdėtis atsiranda 4 ūgyje, sparnų užuomazgos išaiškėja 6 ūgyje. Suaugėliais tampa po 7 nėrimosi, tada pilnai išsivysto sparnai. Po savaitės pradeda čirpti, dar po savaitės – poruojasi.
Žiogai aktyvūs tiek dieną, tiek naktį. Nimfos daugiausiai gyvena žolėje, suaugėliai – krūmuose, medžiuose, dažnai jų viršūnėse. Dienomis mėgsta šildytis saulėje. Žiogai visaėdžiai – maitinasi įvairiu maistu: jaunos lervos minta jaunais ir sultingais augalais, juose išgraužia netaisyklingos formos iškandas. Senesnės lervos bei suaugėliai gali apgraužti ir kietesnes augalų dalis, maitinasi ir smulkiais vabzdžiais, pvz. amarais, musėmis, vabalais bei jų lervomis.
Kartais ėda ir mažesnius savo rūšies atstovus.
Kenkia migliniams augalams, liucernai, pupoms, bulvėms ir kt. Be to, minta amarais ir kitokiais smulkiais vabzdžiais bei jų lervomis.
Veisiasi daugiausia nedirbamose žemėse ir tik vėliau pereina ant kultūrinių augalų. Kaip kenkėjas žaliasis žiogas nelabai reikšmingas.
Ščučino miesto herbas

Ščučino miesto herbas (lenk. Herb Szczuczyna) – Ščučino miesto herbe pavaizduota aštuonkampė auksinė žvaigždė ant balto paviršiaus. 1692 m. kartu su miesto teisėmis herbą miestui suteikė Abiejų Tautų respublikos karalius Jonas Sobieskis.
Padysnis

Aplinkinės gyvenvietės

DIDŽIASALIS – 2 km
Tverečius – 2 km
Smaugimas

Smaugimas – būdas nužudyti auką. Gyvūnų pasaulyje grobį pasmaugia smaugliai, pitonai, kai kurie žalčiai. Pasirinkę grobį jie užveržia vieną ar kelis žiedus apie gyvūno kūną. Aukai iškvepiant orą, grobikas ją veržia vis stipriau, kol ši uždūsta arba širdis nebegali varinėti kraujo. Grobiui žuvus roplys atleidžia gniaužtus ir ieško aukos galvos. Rytį grobį pradeda nuo galvos, pamažu nusivyniodamas nuo aukos kūno. Smaugimu efektyviausiai žudomi paukščiai ir žinduoliai, nes šiems šiltakraujams tenka tankiai kvėpuoti.
Augalų pasaulyje smaugikinių (Celastraceae) šeimos lianos – smaugikai (Celastrus) apsivynioja apie medžio kamieną, per ilgesnį laiką suspaudžia jo brazdą, ir dėl to augalas nudžiūsta. Nuo kai kurių grybų sukeltų ligų migliniams augalams susidaro savotiška ruduojanti stroma, kuri apjuosia ir suspaudžia augalų stiebą 2-3 cm pločio žiedu, todėl sutrinka augimas ir augalas nuskursta.
Haroldas Mackevičius

Biografija

1982–1985 m. Vilniaus pieno kombinato darbininkas. 1984 m. baigė Vilniaus 34-ąją vidurinę mokyklą, 1985 m. Vilniaus 21-ąją profesinę technikos mokyklą (šaltkalvio specialybę). 1985–1987 m. karinės gamyklos darbininkas. 1986 m. baigė direktorių kursus (3 mėn.) prie Profesinių sąjungų tarybos. 1987–1989 m. Raudonojo Kryžiaus ligoninės traumatologijos skyriaus sanitaras. 1987–1990 m. Kauno medicinos institute studijavo stomatologiją (nebaigė). 
1990 m. Kauno POP centro impresarijus. 1990–1996 m. Keistuolių teatro direktorius, spektaklių „Smaragdo miesto burtininkas“, „Jonas Kareivis“, TV filmų „Tamangai“, Geltonų plytų kelias“, „Pulkininko Haroldo praradimų klubas“ prodiuseris. 1995–1997 m. muzikos festivalio „Nida“ prodiuseris, autorius. Nuo 1996 m. LNK, BTV, Info TV ir LRT televizijos laidos „Dviračio šou“ prodiuseris, aktorius. 1997–2000 m. Baltijos televizijos komercijos direktorius.
Prodiusavo ir kūrė LNK televizijos pramogines laidas „Ragai“, „Lalaila“, „Le Broniaus šou“, „Šou biznio šou“, „Pričiupom“ (2004–2012 m.), „Auksiniai svogūnai“ (2000–2004 m.), „Dviračio žvaigždė“ (2010–2011 m.), „Auksiniai kiaušiniai“ (2013 m.), naujametes programas, sezonų atidarymus. Prodiusavo ir kūrė LRT televizijos laidas „Visi namie“ ir „Dėmesio pakrašty“ (2013–2014 m.). LNK televizijos laidų „Plikis ir ponia“, „Kviečiu šokti. Pažadinta aistra“, „Kviečiu šokti“, „Šokiai ant ledo“ vienas iš scenaristų, tiesioginės pokalbių laidos „Partija“ (2006 m.), realybės šou „Baras 2“ ir „Baras 3“ vedėjas.
Bučeliškė

Istorija

Kaimas minimas Molėtų krikšto metrikų knygose kaip Bučeliai (1683 m.), Bučiškės (1698). Visa kaimo dirbama žėmė bei aplinkiniai miškai, viso 200ha, priklausė grafui Konstantinui Rajevskiui. Iki mūsų laikų išliko palivarko gyvenamas namas, kurį 1936 metai įsigijo Molėtų vaistininkas, Lietuvos kariuomenės atsargos majoras Jeronimas Ivanauskas, pirmais vokiečių okupacijos mėnesiais nesėkmingai bandęs gelbėti Molėtų žydus.
XX a. kaime buvo Rudesos girininkija.
Arianna Huffington

Biografija

Save apibūdina kaip buvusią kairiojo sparno atstovę, kuri tapo progresyvia populiste. Jos mergautinė pavardė Stassinopoulos. Tėvas Konstantinos Stassinopoulos irgi buvo žurnalistas. Būdama 16 metų persikėlė gyventi į Angliją. Mokėsi Kembridžo (Cambridge) universitete.
Teisinis reguliavimas

Teisinis reguliavimas - visuomeninių santykių juridizavimas, įtvirtinimas teisės normomis. Teisė turi reguliuoti tik pačius svarbiausius socialinius santykius, dėl kurio reikšmingumo visuomenėje nekyla abejonių, egzistuoja viešasis, visuomeninis interesas viešajai organizacijai, korporacijai (valstybei ar kt.) kištis į asmenų tarpusavio santykius, juos juridizuoti, nustatant teisės normas, įtvirtinant teises ir pareigas santykių dalyviams.
Teisinio reguliavimas ne visada būna veiksmingas. Veiksmingumas priklauso nuo daugybės veiksnių - reguliuojamų santykių pobūdžio, srities, reguliavimo metodo (imperatyvinio arba dispozityvinio), priemonių adekvatumo siekiamiems tikslams pasiekti, reguliavimo mechanizmo, dalyvių ir kt.
Lietuvos darbininkas (Kaunas)

Istorija

Pirmieji du 8 psl. A4 formato numeriai buvo dauginami dauginimo aparatais, nuo Nr. 3, išėjusio 1989 m. gruodžio mėn., spausdino Aušros spaustuvė. Tiražas 1989 m. – 5000 egz.  Dėl finansinių sunkumų leidimas nutrūko, kurį laiką LDS laikraščiu tapo Klaipėdoje leistas „Darbininkų balsas“.
Madervelis

Istorija

Minimas nuo XVI a. pabaigos. XIX a. klestėjo plieno pramonė.
USB

USB (Universal Serial Bus) tai universalioji jungtis, kuri naudojama kompiuteriuose. Per šią jungtį galima prijungti įvairius išorinius įrenginius.
Bnei Yehuda Tel Aviv FC

Istorija

Klubas įkurtas 1936 m.
Alona Romanovienė

Alona Romanovienė (g. 1953 m. Krakėse, Kėdainių rajonas) – teisininkė, teisėja, Klaipėdos apygardos administracinio teismo pirmininkė.

Biografija

1970 m. baigė Dotnuvos vidurinę mokyklą, 1977 m. – Vilniaus universiteto Teisės fakultetą, įgijo teisininko kvalifikaciją.
Nuo 1977 m. rugpjūčio Kelmės rajono prokuratūros prokuroro padėjėja, nuo 1986 m. kovo Kelmės rajono agropramoninio susivienijimo vyr. juriskonsultė, nuo 1989 m. spalio iki 1992 m. vasario Kelmės rajono valdybos vyr. juriskonsultė, nuo 1992 m. rugpjūčio iki 1997 m. Tauragės rajono apylinkės teismo teisėja, nuo 1997 m. vasario iki 1999 m. balandžio Klaipėdos apygardos teismo teisėja, nuo 1999 m. balandžio teismo pirmininkė.
Moka rusų bei anglų kalbas.
Al-Kahrabaa FC

Istorija

Klubas įkurtas 2001 m.
Ana Maria Lombo

Biografija

Lombo gimė Medeljine, Kolumbijoje. Jos tėvas kolumbietis, o motina amerikietė. Ji užaugo gastroliuodama su savo šeima po Lotynų Ameriką su tėvu Sergio Lombo, mama Deborah Pelant ir seserimis Shalom bei Felicia. Ji pirmiau sukūrė grupę su seserimis, pirmiau jos vadinosi „Happy Hearts“, o vėliau „Pazport“.

Vėlesnė karjera

Nuo 2007 m. Lombo ruošia savo solinį debiutinį albumą, su „Grammy“ apdovanotu laureatu L. Shankar.
AB Snaigė

AB Snaigė – lietuviška pramonės bendrovė, vienintelė Baltijos šalyse šaldytuvų gamintoja, turinti gamyklas Alytuje ir Kaliningrade. Buveinės adresas: Pramonės g. 6, LT-62175 Alytus. 677 darbuotojai (2015 m.).

Veiklos rodikliai

Pajamos 2005 m. – 372,128 mln. lt (išaugo 25,2 proc.); pelnas – 15,04 mln. lt (8 proc. daugiau nei 2004 metais, 13,927 mln. lt). AB „Snaigė“ neaudituotos konsoliduotos pardavimo pajamos per tris 2017 metų ketvirčius viršijo 30 mln. EUR ir buvo nežymiai mažesnės nei pernai per tą patį laikotarpį. Bendrovė uždirbo 1,6 mln. EUR EBITDA (neaudituotais konsoliduotais duomenimis) t. y. 56 proc. mažiau nei pernai per tą patį laikotarpį.
Živilė Šarakauskienė

Biografija

2005 m. Moterų tarptautinė meistrė (WIM).
2002, 2005 ir 2008 m. dalyvavo Europos moterų šachmatų čempionatuose. 2006 m. dalyvavo Europos Sąjungos šachmatų čempionate, kur užėmė 33 vietą. 2009 m. ir 2011 m. tapo Lietuvos moterų šachmatų čempionato nugalėtoja. Nuo 2012 m. dalyvauja Anglijos šachmatų čempionatuose.

Šeima

Vyras Gediminas Šarakauskas ir sesuo Dagnė Čiukšytė – taip pat šachmatininkai.
Siemianuvkos-Svisločiaus pasienio punktas

Siemianuvkos-Svisločiaus pasienio punktas (lenk. Przejście graniczne Siemianówka-Swisłocz) - Baltarusijos-Lenkijos valstybinės sienos pasienio punktas, šalia Semianuvkos kaimo, Narevkos valsčiuje, Hainuvkos apskrityje iš Lenkijos pusės ir šalia Svisločiaus miesto iš Gudijos pusės. Tai traukinių transportui skirtas pasienio patikros punktas. Pasienio punktas priklauso Sedlcos-Siemianuvka geležinkelio linijai ir Valstybės siena-Chrizanuvas geležinkelio linijai.
Leckavos valsčius

Leckavos valsčius buvo šiaurės vakarų Lietuvoje. Centras – Leckava.
Žaidimo automatas

Žaidimo automatas – elektroninis prietaisas, skirtas žaisti arkadinius video žaidimus. Juo pradedama žaisti įmetus monetą ar žetoną. Dažniausiai žaidimo laikas yra ribotas ir priklauso, pvz., nuo bandymų skaičiaus, tam tikro tikslo, kurį reikia atlikti per numatytą laiką, žaidimo pabaigos ir pan.
Žaidimo automatas paprastai turi įmontuotą valdymo įrenginį, kaip antai vairasvirtę, pistoletą, transporto priemonę ar vairą, kiekvienam žaidimui pagal paskirtį.
Šeriai

Istorija

Anksčiau čia buvo Jakūbavos dvaras.
1923 m. kaime buvo 28 sodybos. 1935 m. kaimas buvo išskirstytas į vienkiemius. 1949 m. Šeriai buvo įjungti į kolūkį „Žalgiris“, 1965–1992 m. Jakšiškio tarybinio ūkio centrinė gyvenvietė.
Banzare krantas

BANZARE krantas (angl. Banzare Coast) – Vilkso Žemės rytų Antarktidoje pakrantės ruožas tarp 122 ir 130 ° rytų ilgumos (tarp Sautardo ir Morso kyšulių). Būdingas ledyninis šlaitas su labai retais uolienų išėjimais į paviršių.
Krantas 1931 m. atrastas jungtinės Australijos, Naujosios Zelandijos ir britų antarktinės ekspedicijos (British-Australian-New Zealand Antarctic Research Expedition), kurios vardo akronimu ir pavadintas.
Tiūris

Istorija

Miesto teises gavo 1926 m.
Kadrėnai

Partizanų parkas

Kaime yra Didžiosios kovos apygardos partizanų parkas. 2006 m. rugsėjo 22 d. atidengtas paminklas generolui Povilui Plechavičiui. 2018 m. atidengtas 18–os paminklų (granitinių kryžių) memorialas tarpukario Lietuvos ministrų įamžinimui.
Prie Mūšios įrengto tvenkinio įsikūręs parkas užima beveik 70 ha teritoriją. Jis dar vadinamas Svarinsko vardu – monsinjoro Alfonso Svarinsko (1925–2014) garbei, kuris gimė šiame kaime. Šis kunigas parką įkūrė 1996 m., čia pastatyti keli Kančios kelią žymintys ir partizanų atminimą įamžinantys kryžiai, iškasti tvenkiniai, įrengtos poilsinės su suolais. 
Rašytojas Vytautas Žeimantas parašė legendą „Kadrėnai“ („Lietuvos aidas“, 2006 m., sausio 20 d.)

Aplinkinės gyvenvietės

Rečionys – 2 km
Vidiškiai – 3 km
Lietuvos viešbučių ir restoranų asociacija

Lietuvos viešbučių ir restoranų asociacija – Lietuvos svetingumo verslo įmonių visuomeninė organizacija, įkurta 2002 m. balandžio 26 d. susijungus Nacionalinei viešbučių ir restoranų bei Lietuvos viešbučių asociacijoms. Būstinė Vilniuje, Vytenio 9/25.

Veikla

Lietuvos viešbučių ir restoranų asociacija vienija viešbučius, restoranus, pasilinksminimo paslaugas teikiančias įmones, viešbučių ir restoranų specialistus rengiančias mokymo įstaigas. 2007 m. turėjo daugiau kaip 250 narių, jos įmonėse dirbo daugiau kaip 6200 darbuotojų.
Gina narių interesus valdžios ir valdymo institucijose, koordinuoja narių veiklą ir skatina jų bendradarbiavimą, teikia siūlymus dėl įstatymų ir jų pataisų, rengia seminarus, stažuotes ir kita. Nuo 2003 m. Europos Sąjungos šalių viešbučių ir restoranų asociacijos narė.
Prezidentė Evalda Šiškauskienė – nuo 2002 m.
Dagon FC

Istorija

Klubas įkurtas 2009 m. 2019 m. pateko į aukščiausią lygą. Liko priešpaskutinėje vietoje (vienuolikti).
Bentley

Bentley Motors Limited – JK prabangių automobilių gamintojas, įsikūręs vakarų Anglijoje, Kru mieste. Šią įmonę įsteigė W. O. Bentley 1919 m. Pirmuosius 27 metus „Bentley“ gamino tik automobilių variklius ir važiuokles. „Bentley“ pagamino tik 1000 mašinų 2003 m., o 2007 m. net 10 000 „Bentlių“ išriedėjo į gatves.
„Bentley“ buvo laimėjusi 24 valandų Le Mano lenktynes šešis kartus. Pirmąkart iškovojo pergalę 1924 m., paskui keturis kartus iš eilės nuo 1927 m. iki 1930 m., o paskutinį kartą 2003 m.
„Bentley“ buvo parduota „Rolls-Royce“ automobilų gamintojui 1931 m. Tačiau 1998 m. šią įmonę peremė „Volkswagen“ automobilių grupė. Nuo Antrojo pasaulinio karo iki 2002 m. Rolls-Royce ir Bentley modeliai beveik nesiskyrė.
Aldona Merkytė

Aldona Ona Merkytė-Mikelinskienė (1924 m. balandžio 17 d. Sruogiškėse, Dusetų valsčius – 2009 m. balandžio 11 d., Vilniuje) – Lietuvos vertėja.

Biografija

1951 m. Vilniaus universiteto Istorijos ir filologijos fakultete baigė prancūzų kalbą. 1952–1958 m. dirbo Politinės ir mokslinės literatūros leidykloje, 1958–1979 m. leidyklos „Vaga“ redaktorė (iki 1964 m. Grožinės literatūros leidykla). Išvertė prancūzų rašytojų kūrinių.
Baranagaras

Istorija

1676 m. britai Baranagare įkūrė kiaulininkystės įmonę. Vėliau miestas suklestėjo kaip džiuto eksporto ir maišų gamybos centras.
Programų inžinerija

Programų inžinerija – mokslas, tiriantis programų sistemų kūrimą pritaikant informatikos, projektų valdymo ir kitų mokslo sričių žinias.
Programų inžinerija – taip pat ir specialybė, kai tos pačios žinios bei technologijos taikomos praktikoje.

Istorija

Programų inžinerija – gana jauna sritis. Ši sritis atsirado XX a. 6-ojo – 7-ojo dešimtmečio pabaigoje. Tačiau rimtai šia sritimi pradėta domėtis nuo 7-ojo dešimtmečio vidurio iki 9-ojo dešimtmečio. Kai programų apimtis smarkiai išaugo, dauguma projektų viršydavo biudžetą ir buvo nebaigiami laiku, tada prasidėjo „programų kūrimo krizė“. Tuo metu kai kurių programų kokybės kaina būdavo žmonių mirtys. Taip pat buvo padaryta ir kitos žalos.
Vėliau kurta kitų naujų madingų technologijų, kurios turėjo būti lyg panacėja – struktūrinis programavimas, objektinis programavimas, CASE įrankiai, Ada kalba, dokumentavimas, standartai, UML kalba. Pastaruoju metu madinga technologija – programų kūrimo gyvavimo ciklai, lankstusis programavimas.
Koliučis

Koliučis (rus. Колючий) – buvusi sakų rinkėjų gyvenvietė apie 70 km į šiaurės rytus nuo Rešiotų geležinkelio stoties, Poimos (Biriusos kairysis intakas) kairiajame krante, prie geležinkelio Nižniaja Poima – Karabula (Transsibiro magistralės atšaka), Nižnij Ingašo rajonas, Krasnojarsko kraštas, Rusija.

Istorija

Koliučis buvo Poimos miško chemijos ūkio centrinė gyvenvietė. 1939–1940 m. į šią vietą atitremta lenkų iš Lenkijos rytinės dalies. Pirmąją žiemą beveik visi jie mirė, jų barakai sudeginti, kapinės sunaikintos.

Lietuviai

1948 m. birželio mėn. ištremta apie 150 šeimų iš Lietuvos, daugiausia ūkininkai. Iš Rešotų iki Poimos upės jie ėjo pėsti, į Koliučį atplukdyti upe. Iš pradžių tremtiniai gyveno eglišakių palapinėse. Pirmąją žiemą daug žmonių mirė. 1950 m. atitremta apie 100 ukrainiečių. Tremtiniai statė namus Koliučio ir kitose ūkio gyvenvietėse, rinko sakus. Kitame Poimos krante, apie 2 km į rytus nuo Koliučio, buvo kaimas tuo pačiu pavadinimu, ten gyveno 10–20 lietuvių tremtinių šeimų. 1957–1958 m. dauguma lietuvių iš Koliučio grįžo į Lietuvą. Lietuvos lenkai ir lenkais užsirašę lietuviai dar anksčiau išvyko į Lenkiją. XX a. septintame dešimtmetyje gyvenvietė sudegė, kapinės sunaikintos.
Endla (teatras)

Istorija

Teatro pastato pirmtake buvo didelė belangė sandėliavimo patalpa, pastatyta mieste gastroliuojančioms teatro aktorių trupėms XIX a. pradžioje, tarp gyventojų žinoma kaip „Planwagen“. Statinio matmenys buvo apie 33 m ilgio ir 10 m pločio. Pirmasis vien estų kalba pastatytas spektaklis parodytas 1824 m. Tai buvo dviejų aktų bufonada „Permi Jago unne-näggo“ pagal adaptuotą dramaturgo August von Kotzebue komediją „Der Trunkenbold“, kurią pristatė Talino vokiečių aktorių trupė.
1875 m. buvo įkurta viena pirmųjų estų dainų ir muzikos kultūros draugija „Endla“. Plečiantis veiklai, jos nariai nusprendė pasistatyti pastatą. Art nouveau statinį projektavo architektai G. Hella, A. Jung ir E. von Wolffeldt. 1910 m. gegužės 23 d. buvo padėtas kertinis akmuo naujam teatro pastatui. Jis buvo iškilmingai atidarytas 1911 m. spalio 22 d. Pirmasis čia pastatytas spektaklis buvo parengtas pagal estų dramaturgo Augusto Kitzbergo pjesę „Libahunt“ (Vilkolakis). 
1918 m. vasario 23 d., Estijos nepriklausomybės deklaracijos oficialaus paskelbimo Taline išvakarėse, iš teatro balkono ją viešai perskaitė miesto meras Hugo Kuusner.
1944 m. teatras nukentėjo nuo gaisro, o jo likę griuvėsiai dar buvo naudojami kaip sandėliai. 1961 m. sovietinė valdžia nusprendė ne atstatyti teatrą, bet jį susprogdinti kaip estų nepriklausomybės simbolį. 
Naujas teatras pastatytas 1967 m. miesto centrinėje aikštėje, tuščioje vietoje, kuri buvo rezervuota Pernu srities Vykdomajam komitetui. Iškilęs naujasis teatro pastatas, palyginti su aikštės parametrais, panėšėjo į nedidelį, sovietinius standartus atitinkantį paviljoną. 1967 m. lapkričio 3 d. parodyta Augusto Jakobsono pjesė „Kova be fronto linijos“. Naujoji žiūrovų salė talpino 600 vietų, turėjo pasukamą sceną, buvo įrengtos erdvios patalpos repeticijoms.
Nuo 1953 iki 1987 m. teatras vadinosi Lidijos Koidulos vardo dramos teatru. 1988 m. grąžintas „Endlos“ pavadinimas. 1989 m. senojo teatro vietoje, Aia ir Rüütli gatvių kampe, pastatytas atminimo paminklas (skulp. Mati Karmin).
2001 m. buvo baigta teatro renovacija. Profesionalus „Endlos“ teatras 90–ąjį sezoną pasitiko su nauja 150 vietų mažąją sale, pavadinta „Küün“ (Klėtis), prisimenant pirmąjį teatro pastatą iš XIX a. laikų.

Veikla

Dešimtmečius teatre vaidina viena stipriausių Estijoje aktorių trupė. Repertuare įtrauktos dramos, komedijos, miuziklai. Nuo 1968 m. teatras parengia vasaros programas Pernu miestui – Baltijos pajūrio kurortui. Paskutinius du dešimtmečius specialūs vasaros spektakliai vaidinami Pernu mieste ar už jo. Paprastai per metus parodoma apie 300 vaidinimų. Trupę sudaro 17 aktorių, 2 režisieriai.
Draudimo istorija

Draudimo ištakos siekia žilą senovę. Nuo pačių seniausių laikų žmonės norėjo padidinti savo saugumą, apsaugoti save, savo aplinką bei turtą. Biblijoje randame pasakojimų apie tai, kaip buvo kaupiamos atsargos nederliaus ar karo metui. Senovės miestų gyventojai laikė tikslinga mokėti tam tikrą mokestį, kad derlingais metais būtų sukauptos atsargos bado ar miesto apsupties laikotarpiui. Bendro rezervo ar fondo samprata formavosi žmonių sąmonėje nuo pačių seniausių laikų.